**Табела 5.2.** Спецификација предмета ***Антика и хришћанство: континуитет и дисконтинуитет***

|  |  |  |  |  |
| --- | --- | --- | --- | --- |
| **Студијски програм:** МАС античка култура и класично наслеђе | | | | |
| **Назив предмета:***Антика и хришћанство: континуитет или дисконтинуитет* | | | | |
| **Наставник/наставници:** проф. др Војин Недељковић, проф. др Петар Јевремовић, проф. др Ненад Ристовић | | | | |
| **Статус предмета:** изборан | | | | |
| **Број ЕСПБ:** 5 | | | | |
| **Циљ предмета** Упознавање са хришћанством као религијом и културном традицијом насталом у оквиру античког света и у односу према њему; компаративно сагледавање феномена који повезују и раздвајају хришћанство и цивилизацију у којој се оно обликовало и коју је преобликовало. | | | | |
| **Исход предмета** Стицање специфичних увида у културну историју античког хришћанства и оспособљеност да се она сагледава као интегрални део античког света и као пресудни чинилац како његове трансформације тако и очувања и ширења његовог наслеђа. | | | | |
| **Садржај предмета**  *Теоријска настава.* **1.** Културноисторијски оквир: античке традиције и актуелне прилике битне за разумевање појаве и развоја хришћанства; Оријент и хеленско-римски свет. Модерна критика (Гибон, Ниче), „тамне стране” античког хришћанства и осцилације у научним ставовима о односу хришћанства и античког света. — **2.** Интеракција хришћанства са филозофијом и интелектуалним традицијама антике. Доктринарни спорови. — **3.** Заједничка духовна полазишта и стремљења („свети човек”, „култивисање душе”) и нове духовне тенденције. Аскетизам и тело. — **4.** Појам личности у раном хришћанству. — **5.** Хришћанство и политички процеси у касној антици. Духовност и моћ. — **6.** Хришћанство и културни процеси у касној антици. Антички концепт образовања у хришћанству; paideia као идеал у новом формату (propaideia). — **7.** Реторичка култура и књижевни утицаји; усвајање античких литерарних конвенција; раздвајање форме од садржине у хришћанском читању и тумачењу античке књиге. — **8.** Социјални аспект ширења и преваге хришћанства. — **9.** *Imperium sine fine* и *Civitas Dei*: питање (дис)континуитета. — **10.** Где престаје античко хришћанство? — **11.** Питање етничког, културног и верског идентитета на измаку антике: „Римљанин“, „Јелин“, „Јеврејин“, „варварин“. — **12.** Улога хришћанства за чување античког наслеђа у европској култури (класично школство, хришћански хуманизам).  *Практична настава.* Теоријски део наставног програма практично се демонстрира на одабраном материјалу из текстуалних извора у српском преводу; на истоме се увежбавају методе анализе и интерпретације. | | | | |
| **Литература**  P. Brown, *Society and the Holy in Late Antiquity*, University of California Press, 1989, 103–206. — H. Chadwick, *The Church in Ancient Society: From Galilee to Gregory the Great*, 2001, 295–313. — W. Jaeger, *Early Christianity and Greek Paideia*, Cambridge, Mass, 1961, 3–102 (на српском: V. Jeger, *Rano hrišćanstvo i grčka paideja*, Beograd: Službeni glasnik, 2007). — L. T. Johnson, *Among the Gentiles: Greco-Roman Religion and Christianity*, Yale UP, 2009, 130–256.— P. Veyne, *When Our World Became Christian 312–394*,Malden, 2010, 46–149 (на српском: P. Ven, *Kada je naš svet postao hrišćanski (312-394)*, Novi Sad: Mediterran Publishing, 2014). — Џ. Макманерс (прир.), *Оксфордска историја хришћанства*, Београд: Клио, 22023, 70–95. | | | | |
| **Број часова активне наставе** | Теоријска настава: 30 | | Практична настава: 30 | |
| **Методе извођења наставе** усмено излагање, рад на тексту, реферисање и разговор на задату тему. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 30 | писмени испит | |  |
| практична настава |  | усмени испит | | 70 |